CELEX: 32006R1796
Language: et
Date: 2006-12-06 00:00:00
Title: Komisjoni määrus (EÜ) nr 1796/2006, 6. detsember 2006 , millega avatakse 2007. aastaks tariifikvoot teatavate Islandist pärit, nõukogu määruses (EÜ) nr 3448/93 nimetatud põllumajandussaaduste töötlemisel saadud kaupade Euroopa Ühendusse importimiseks

7.12.2006   
            
            
               ET
            
            
               Euroopa Liidu Teataja
            
            
               L 341/20
            
         
      KOMISJONI MÄÄRUS (EÜ) nr 1796/2006,
   6. detsember 2006,
   millega avatakse 2007. aastaks tariifikvoot teatavate Islandist pärit, nõukogu määruses (EÜ) nr 3448/93 nimetatud põllumajandussaaduste töötlemisel saadud kaupade Euroopa Ühendusse importimiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
   võttes arvesse nõukogu 21. juuni 1999. aasta otsust 1999/492/EÜ ühelt poolt Euroopa Ühenduse ja teiselt poolt Islandi Vabariigi vahel kirjavahetuse teel sõlmitud kokkuleppe kohta, mis käsitleb Euroopa Majandusühenduse ja Islandi Vabariigi vahelise kokkuleppe protokolli nr 2, (2) eriti selle artiklit 2,
   ning arvestades järgmist:
   
               (1)
            
            
               Euroopa Majandusühenduse ja Islandi Vabariigi vahelise lepingu protokolli nr 2 käsitlevas Euroopa Ühenduse ja Islandi Vabariigi vahelises kirjavahetuse vormis kokkuleppes, mis kiideti heaks otsusega 1999/492/EÜ, on sätestatud iga-aastased tariifikvoodid suhkrukondiitritoodete ning šokolaadi ja muude kakaod sisaldavate toiduainete impordiks Islandist. Tuleb avada selline kvoot aastaks 2007.
            
         
               (2)
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) on sätestatud tariifikvootide haldamise eeskirjad. On asjakohane ette näha, et käesoleva määrusega avatavat tariifikvooti hallatakse vastavalt kõnealustele eeskirjadele.
            
         
               (3)
            
            
               Käesoleva määrusega ette nähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1. jaanuarist kuni 31. detsembrini 2007 kehtib lisas loetletud ja Islandist pärit ühendusse imporditavate toodete suhtes lisas sätestatud tollimaks sealsamas esitatud aastase tariifikvoodi piires.
   Artikkel 2
   Artiklis 1 osutatud tariifikvooti haldab komisjon vastavalt määruse (EMÜ) nr 2454/93 artiklitele 308a, 308b ja 308c.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. detsember 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  EÜT L 192, 24.7.1999, lk 47.
   
      (3)  EÜT L 253, 11.10.1993, lk 1. Määrust on viimati muudetud määrusega (EÜ) nr 402/2006 (ELT L 70, 9.3.2006, lk 35).
   
      LISA
      
                  Jrk-nr
               
               
                  CN-kood
               
               
                  Kirjeldus
               
               
                  Kvoot
               
               
                  Kohaldatav tollimaksumäär
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Suhkrukondiitritooted (k.a valge šokolaad), mis ei sisalda kakaod ja mis kuuluvad CN-koodi 1704 90 alla
               
               
                  500 tonni
               
               
                  50 % kolmandate riikide puhul kehtivast tollimaksumäärast, (1) maksimaalselt 35,15 eurot 100 kg kohta
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Šokolaad ja muud kakaosisaldusega toiduained, mis kuuluvad CN-koodide 1806 32, 1806 90, 1905 31 ja 1905 32 alla
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Magusad küpsised; vahvlid ja lehtvahvlid
               
            
         (1)  Kolmandate riikide puhul kehtiv tollimaksumäär: tollimaksumäär, mis koosneb väärtuselisest maksumäärast, millele on vajaduse korral liidetud põllumajanduskomponent ja mis on piiratud ülemmääraga, kui see on sätestatud ühises tollitariifistikus.